వితికా శేరు

వితిక షేరు దక్షిణ భారతదేశ చలనచిత్ర నటి. తెలుగు, తమిళ, కన్నడ సినిమాల్లో నటించింది.

 జననం - విద్యాభ్యాసం 
వితిక 1993, ఫిబ్రవరి 3న భీమవరంలో జన్మించింది. ముంబై, హైదరాబాదుల్లో స్కూల్ విద్యను పూర్తిచేసిన వితిక, హైదరాబాదులోని లోహిత ఇన్సిట్యూట్ ఆఫ్ డిజైన్ కళాశాల నుండి డిప్లొమా పట్టా అందుకుంది.

 వివాహం 
సినీనటుడు వరుణ్ సందేశ్ తో 2016, ఆగస్టు 19న వితిక వివాహం జరిగింది.

 సినిమారంగ ప్రస్థానం 
వితిక 11 సంవత్సరాల వయస్సులో బాలనటిగా తన నటన జీవితాన్ని ప్రారంభించి, 15వ ఏట 2008లో అంతు ఇంతు ప్రీతి బంతు (తెలుగు సినిమా ఆడవారి మాటలకు అర్థాలే వేరులేలో కలర్స్ స్వాతి పాత్ర) కన్నడచిత్రంతో సినీరంగ ప్రవేశంచేసింది. తన అత్తతో సినిమా షూటింగుకు వెళ్ళిన వితికను చూసిన దర్శకుడు కన్నడ సినిమాలో చిన్న పాత్రను ఇచ్చాడు. ఆ తరువాత 2009లో ఉల్లాస ఉత్సాహ సినిమాలో నటించింది.

తెలుగు సినిమారంగంలోకి ప్రవేశించి 2008, 2009లలో ప్రేమించు రోజుల్లో, ఛలో 123, మై నేమ్ ఈజ్ అమృత వంటి తక్కువ బడ్జెట్ తెలుగు చిత్రాలలో కీర్తి పేరుతో నటించింది. తరువాత ఝుమ్మందినాదం, భీమిలి కబడ్డీ జట్టు చిత్రాలలో సహాయనటిగా, ప్రేమ ఇష్క్ కాదల్ సినిమాలో ప్రధానపాత్రలో నటించింది. ఈ చిత్రంలో కళాశాల విద్యార్థి పాత్రను పోషించింది. కాస్ట్యూమ్ స్టైలింగ్ కూడా చేసింది. 2014లో ఉయిర్ మోజి సినిమాతో తమిళ సినిమారంగంలోకి ప్రవేశించిన వితిక, ఈ చిత్రంలో అంధురాలైన అమ్మాయిగా నటించింది.. ఈ సినిమాలోని పాత్రకోసం బ్రెయిలీని నేర్చుకోవడమేకాకుండా, చాలారోజులు కళ్ళకు గంతలు కట్టుకొని సాధన చేసింది.

2015లో మహేష్ ఉప్పుటూరి దర్శకత్వం వహించిన తొలి చిత్రం పడ్డానండి ప్రేమలో మరి సినిమాలో ఆమె ప్రధానపాత్రలో నటించింది, ఈ చిత్రం కోసం తన స్వంత దుస్తులను తానే రూపొందించుకుంది.http://www.deccanchronicle.com/140915/entertainment-tollywood/article/offers-pouring-vithika-sheru తన రెండవ తమిళ చిత్రం మహాబలిపురంలో నటించింది. విదార్థ్‌తో వేదిక్కై అనే తమిళ చిత్రంలో నటించింది.

ఆర్కేస్ గ్రాండ్ మాల్, భార్గవి ఫ్యాషన్స్, భీమా జ్యువెలరీ, తస్యాహ్ వంటి బ్రాండ్లకు బ్రాండ్ అంబాసిడర్‌గా ఉంది.

 నటించిన చిత్రాలు 
 'సంవత్సరం  చిత్రంపేరు  పాత్రపేరు  భాష  ఇతర వివరాలు 2008  అంతు ఇంతు ప్రీతి బంతు   కన్నడ  2009  ఉల్లాస ఉత్సాహ   కన్నడ  2009  ప్రేమించు రోజుల్లో   తెలుగు  కీర్తి 2010  సందడి   తెలుగు  కీర్తి 2010  ఝుమ్మందినాదం   తెలుగు   2010  భీమిలి కబడ్డీ జట్టు   తెలుగు   2013  ప్రేమ ఇష్క్ కాదల్  సరయు  తెలుగు   2014  ఉయిర్ మోజీ  ప్రియ  తమిళం  2015  పడ్డానండి ప్రేమలో మరి  శ్రావణి  తెలుగు  2015  మహాబలిపురం  మహాలక్ష్మీ  తమిళం  

 టివీరంగం 
బాలనటిగా టెలివిజన్ ధారావాహికల్లో నటించింది. 2019లో టెలివిజన్ రియాలిటీ కార్యక్రమమైన బిగ్ బాస్ తెలుగు సీజన్ 3 పోటీలో పాల్గొన్నది.

 సంవత్సరం  కార్యక్రమం  పాత్ర  ఛానల్  భాష Exit ఇతర వివరాలు 2019  బిగ్ బాస్ 3  పోటిదారుడు  స్టార్ మా  తెలుగు   టివి రియాలిటి కార్యక్రమం

 మూలాలు 

 ఇతర లంకెలు 

వర్గం:1993 జననాలు
వర్గం:జీవిస్తున్న ప్రజలు
వర్గం:పశ్చిమ గోదావరి జిల్లా టెలివిజన్ నటీమణులు
వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:కన్నడ సినిమా నటీమణులు
వర్గం:బిగ్ బాస్ (తెలుగు టీవీ సిరీస్) పోటీదారులు